રાજુલા : વહેલી સવારે ચાર વાગ્યાથી રાજુલા, જાફરાબાદ સહિત અમરેલી, ગીર સાસણ, ધારી, લાઠી અને ઉના સહિતનાં વિસ્તારોમાં મુશળધાર વરસાદ પડ્યો હતો. રાજુલામાં માત્ર 3 કલાકમાં જ 8 ઇંચ વરસાદ પડી ગયો હતો. જ્યારે જાફરાબાદમાં 4 ઇંચ વરસાદ ખાબક્યો હતો. રાજુલા શહેરમાં ભારે વરસાદનાં પગલે વિજળી ગુલ થઇ ગઇ હતી. ભારે વરસાદનાં કારણે અનેક વૃક્ષો ધરાશાયી થઇ ગયા હતા. નીચાણવાળા વિસ્તારોમાં પાણી ભરાઇ ગયા હતા.